РЕШЕНИЕ НА КОМИСИЯТА
от 15 февруари 2007 година
за изменение на Решение 2002/300/ЕО относно областите, изключени от списъка на одобрените зони по отношение на Bonamia ostreae
(нотифицирано под номер C(2007) 419)
(текст от значение за ЕИП)
(2007/104/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/67/ЕИО на Съвета от 28 януари 1991 г. относно ветеринарно-санитарните изисквания при пускането на пазара на аквакултури и продукти от тях (1), и по-специално член 5, параграф 3 от нея;
като има предвид че:
(1)
Решение 2002/300/ЕО на Комисията от 18 април 2002 г. за определяне на одобрените зони по отношение на Bonamia ostreae и/или Marteilia refringens (2), изрежда в приложението към това решение областите в Общността, които се считат за незасегнати от заболявания по мекотелите, дължащи се на причинителите Bonamia ostreae и/или Marteilia refringens.
(2)
С писмо от юли 2006 г. Обединеното кралство информира Комисията, че Bonamia ostreae е била открита в Loch Sunart. Преди това тази област се считаше за незасегната от Bonamia ostreae, но поради горната причина вече не може да се смята за незасегната от това заболяване.
(3)
С писмо от ноември 2006 г. Ирландия информира Комисията, че Bonamia ostreae е била открита в Lough Swilly. Преди това тази област се считаше за незасегната от Bonamia ostreae, но поради горната причина вече не може да се смята за незасегната от това заболяване.
(4)
Поради това Решение 2002/300/ЕО следва да бъде съответно изменено.
(5)
Предвидените в настоящото решение мерки са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложението към Решение 2002/300/ЕО се заменя с текста в приложението към настоящото решение.
Член 2
Адресати на настоящото решение са държавите-членки.
Съставено в Брюксел на 15 февруари 2007 година.